20.3.2015 Jurnalul Oficial al Uniunii Europene L 76/3 II (Acte fără caracter legislativ) REGULAMENTE REGULAMENTUL (UE) 201 5/458 AL COMISIEI din 19 martie 2015 de modificare a Regulamentului (CE) nr. 657/2007 de punere în aplicare a Regulamentului (CE) nr. 1165/98 al Consiliului privind statisticile pe termen scurt în ceea ce priveşte stabilirea sistemelor europene de eşantionare (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, Având în vedere Regulamentul (CE) nr. 1165/98 al Consiliului din 19 mai 1998 privind statisticile pe termen scurt (), în special articolul 17 al treilea paragraf, coroborat cu articolul 17 primul paragraf litera (d), întrucât: (1) Regulamentul (CE) nr. 1165/98 stabileşte un cadru comun pentru producerea statisticilor europene pe termen scurt privind ciclul economic. (2) Regulamentul (CE) nr. 657/2007 al Comisiei (*) stabileşte norme şi condiții privind transmiterea datelor de către statele membre care participă la sistemele europene de eşantionare pentru statisticile pe termen scurt. Aceste norme permit adaptarea termenilor sistemelor europene de eșantionare la schimbările anului de referință. (3 Ponderile pentru producerea agregatelor europene pentru toți indicatorii statistici pe termen scurt au fost actualizate în 2013. Această modificare a anului de referință a dat naştere la o revizuire a rubricilor activităților NACE şi a produselor CPA selectate pentru diferitele state membre participante la sistemele europene de eşantionare. Selectarea rubricilor activităților NACE şi ale produselor CPA ar trebui să fie adaptată pentru a ţine seama de modificările apărute în ultimii ani în ceea ce priveşte relevanța rubricilor activităților NACE şi ale produselor CPA. (4)  Prin urmare, Regulamentul (CE) nr. 657/2007 ar trebui modificat în consecință. (5)  Măsurile prevăzute în prezentul regulament sunt conforme cu avizul Comitetului Sistemului Statistic European, ADOPTĂ PREZENTUL REGULAMENT: Articolul 1 Anexa la Regulamentul (CE) nr. 657/2007 se înlocuieşte cu anexa la prezentul regulament. () J0L162,5.6.1998,p. 1. () Regulamentul (CE) nr. 657/2007 al Comisiei din 14 iunie 2007 de punere în aplicare a Regulamentului (CE) nr. 1165/98 al Consiliului privind statisticile pe termen scurt în ceea ce priveşte stabilirea sistemelor europene de eșantionare OL 155, 15.6.2007, p. 7).